Tervetuloa Jerusalem studioon!
Viime vuosina Israel on onnistunut -
pitämään kaikki rajansa suhteellisen rauhallisina -
Lähi-idän kaaoksesta huolimatta.
Viime viikkojen retoriikka ja satunnaiset yhteenotot -
asettavat kyseenalaiseksi rauhantilan säilymisen.
Tästä keskustelevat -
tohtori Mordechai Kedar Bar Ilanin yliopistosta, -
analyytikkomme Amir Oren -
ja Uzi Rubin, Israelin ohjus- torjuntajärjestön entinen johtaja.
Herra Oren, kertoisitteko lisää tämänhetkisestä tilanteesta?
Kuten tiedätte, Israelia ympäröi kuusi arabimaata tai -aluetta: -
Libanon, Syyria, Jordania, Egypti, -
palestiinalaishallinto Länsirannalla -
ja Hamasin hallitsema Gaza.
Lisäksi Israelilla on meriraja Välimerellä.
Nämä kaikki seitsemän mahdollista rintamaa ovat yleensä rauhallisia, -
mutta levottomuudet johtavat herkästi täysimittaiseen taisteluun, -
ei varsinaiseen sotaan, -
sillä Israel ei ole sotinut arabimaata vastaan -
lähes 44 vuoteen.
Jännitteitä ja laukausten vaihtoa kuitenkin on.
Israel, Syyria, Hizbollah ja muut vaikenevat Israelin toimenpiteistä.
Sekä Syyriassa että Gazassa tilanne riistäytyy ajoittain käsistä.
Silloin tie on auki konfliktin laajenemiselle.
Kaikki odottavat Syyrian ratkaisun hetkiä, -
jolloin kaikki osapuolet yrittävät saada irti -
mahdollisimman paljon -
tästä kovaosaisesta maasta.
He havittelevat sekä alueita että öljyä ja kaasua, -
jota on maalla ja merenpohjassa.
Venäjällä on oma alueensa Luoteis-Syyriassa.
Tartusin satama on suljettu syyrialaisiltakin.
Venäjä pitää sitä omana alueenaan.
Pohjoisessa Turkki pyrkii tuhoamaan Isisin -
ja estämään kurdivaltion synnyn.
Iran on tullut sinne jäädäkseen.
Se haluaa kurkottaa pohjoisen lonkeronsa -
Irakin ja Syyrian kautta Libanoniin Välimerelle asti.
Jihadistit ja muut kapinalliset yrittävät vakauttaa tilanteen niin, -
että he hyötyisivät kuuden vuoden sodasta Assadin hallintoa vastaan.
Israel ei ensinnäkään halua Irania rajalleen, -
eikä Hizbollahiakaan, joka on Iranin välikäsi.
Sen sijaan venäläisiä, kapinallisia ja ehkä Assadiakin Israel voi sietää.
Nyt käydään sotaa tulevaisuuden Syyriasta.
Herra Rubin, ydinsopimuksen solmimisen jälkeen -
Iranin ulkoministeri Muhammad Javad Zarif ilmoitti, -
että Iran etsii nyt keinoja laajentaa tukeaan niille Lähi-idän ryhmille, -
jotka vastustavat juutalaisvaltiota suoraan tai epäsuorasti.
Se lisäsikin rahoitusta ja ohjuskuljetuksia Hizbollahille -
ja yritti elvyttää suhteensa Hamasiin.
Uskotteko, että nyt nähtävä jännitteiden kasvu -
Israelin sekä Syyrian, Libanonin ja Gazan välillä -
johtuu Iranin intresseistä?
Varmasti. Iranin intressi on Israelin horjuttaminen.
Iranin visio on Lähi-itä ilman Israelia.
"Maailma ilman sionismia ja Lähi-itä ilman Israelia."
Khamenein puhekokoelma on julkaistu nimellä "Palestiina".
Siitä luin ensimmäistä kertaa, miten Iran pyrkii visioonsa.
Se häiriköi Israelia niin paljon, että israelilaiset lähtevät.
Häiriköintitehtävä on annettu Hamasille ja Hizbollahille.
Se visio ei siis ole vain ideologinen, -
vaan käytännöllinen visio Iranin hallinnon tulevaisuuden turvaamiseksi.
Iran pelkää eniten sitä, että länsi yrittää kaataa Iranin hallinnon.
Iran pitää sitä yhä päävihollisenaan.
Kommentoisin siihen, mitä sanoitte.
Olen asunut Israelissa hyvin pitkään.
Nykyinen rauhantila on lähes luonnoton.
Koskaan ei ole ollut niin pitkää rauhallista aikaa, -
kuten sanoitte.
Kaikki kuusi rintamaamme ovat räjähdysherkkiä ja epävakaita.
Tilanne on siis epävakaa.
Olemme tavallaan olleet lomalla, mutta nyt se loppuu.
Uskon turvallisuustilanteen huononevan sitten, -
kun tämä ylellisyys, -
kuten kiista Israelin yleisradion yksityistämisestä, on ohi.
Se on sisäpoliittinen kysymys.
Yritämme keskittyä Israelin turvallisuushaasteisiin.
Viimeisin on Israelin ja Syyrian välisten jännitteiden lisääntyminen.
Israelin puolustusministeri ja armeija ovat ilmoittaneet -
iskuista edistyksellisten aseiden kuljetuksiin Iranista Hizbollahille.
Tilanne riistäytyi hieman käsistä ja Syyria ampui takaisin.
Vuodesta 2006 lähtien -
Israel on noudattanut äänenvaimennin-linjaa.
Kolme vuotta aiemmin Bashar Assad nousi Syyrian presidentiksi.
Kun Israel iski vuonna 2003 erääseen palestiinalaiskohteeseen, -
Assad sanoi, -
että jatkossa Syyria iskee takaisin, jos Israel tekee sellaista.
Israel ei ole lopettanut iskuja, mutta niistä ilmoittamisen kylläkin.
Näin Bashar Assad voi pelastaa kasvonsa.
Tämä päti myös neljä vuotta myöhemmin Israelin iskiessä -
rakenteilla olevaan pohjois- korealaiseen ydinreaktoriin Syyriassa.
Joskus, kun Israel onnistuu iskuissaan -
Hizbollahille tarkoitettuihin asekuljetuksiin Syyriassa, -
vaikeneminen on mahdotonta, -
koska syyrialaiset ovat rohkaistuneet Venäjän otettua sodan ohjat.
Syyrian hallinto näyttää selviävän.
Siksi Israelin viimeisimmän iskun jälkeen -
ilmeisesti joku syyrialainen vastasi poikkeuksellisesti -
laukaisemalla ohjuksia israelilaissotilaita kohti.
Kun yksi ballistinen ilmatorjuntaohjus oli iskemässä Israelin alueelle, -
eräs israelilaisupseeri laukaisi Arrow-ohjuksen, -
joka on yksi herra Rubinin vanhoista projekteista.
Arrow-ohjus torjui syyrialaisten ohjuksen.
Koska pirstaleita lensi myös Jordanian puolelle, -
tapaus tuli julkisuuteen.
Israel antoi silloin mainitsemanne lausunnon, -
ja syyrialaisten oli pakko kertoa, mitä tapahtui.
Se oli sanallinen yhteenotto, joka ei yltynyt kineettiseksi.
Tohtori Kedar, aiheuttiko se Israelille vaikeuksia Venäjän suuntaan?
En usko meidän olevan sodan partaalla, -
koska meillä on pelotevaikutus.
Arabipuolella tilanteeseen suhtaudutaan toisin.
Suoraan sanottuna -
arabit pelkäävät Israelin puolustusministeri Liebermania.
Hän saa tehdä mitä tahtoo, ja niin hän tekeekin, -
eikä hän pidä arabeista.
Arabit ovat nyt varovaisia -
Israelin oikeistohallituksen ja Liebermanin takia.
Viime vuosina Israel on vastannut voimalla -
esimerkiksi Gazasta Israeliin ammuttuihin raketteihin.
He tietävät, että yhteenotto Israelin kanssa tulee heille kalliiksi.
Siksi en usko, -
että edessä olisi laajamittainen yhteenotto.
Herra Rubin, -
herra Oren viittasi Arrow-ohjusprojektiinne.
Tämä oli ensimmäinen kerta, -
kun Arrow torjui ohjuksen menestyksekkäästi.
Sen seurauksena järjestönne ja Israelin ilmavoimat ilmoittivat, -
että ensi kuussa Iron Dome, Arrow ja Daavidin linko -järjestelmät -
otetaan täysin käyttöön Israelin ilmatilan suojelemiseksi.
Toimiiko Israelin kyky puolustautua raketti-iskuilta -
niin hyvänä pelotteena, -
että Israel saa jatkossakin pysyä rauhassa?
Varmasti.
Iron Dome on osoittanut sen.
Se on myöhäisempi ohjelma, mutta se otettiin käyttöön aiemmin, -
koska ballistisia ohjuksia, joita vastaan Arrow kehitettiin, -
ammuttiin Israeliin vain vuonna 1991.
Tuolloin Israel ei pystynyt torjumaan niitä.
Patriot, joka oli tuolloin uusi, ei toiminut niitä vastaan.
Arrow kehitettiin korvaamaan Patriotin puutteita.
Sota on politiikkaa.
Sotaa käyvät poliitikot, -
ja sen tulos on aina poliittinen.
Ennustimme, että jos ohjuspuolustus onnistuu, -
se antaa poliitikoille mahdollisuuden parempiin poliittisiin tuloksiin.
Se antaa heille uusia vaihtoehtoja.
Ohjukset ja raketit ovat yksipuolinen uhka.
Jos niitä ei pystytä torjumaan, ei voi muuta, -
kuin kiihdyttää konfliktia tai antaa periksi.
Näin kävi raketti-iskujen aikaan ennen torjuntajärjestelmiä.
Vuonna 1982 Israel hyökkäsi laukausalustojen tuhoamiseksi.
Nyt poliitikot voivat ottaa rauhallisesti ja valmistautua, -
eikä ainoastaan tehdä vastaiskua.
Seurauksena oli operaatio Puolustuskilpi.
Väittelin ystävieni kanssa siitä, voitimmeko vai hävisimme.
Voitto on oman tahdon saaminen läpi -
tai sen estäminen, että toinen osapuoli saa tahtonsa läpi.
He esittivät kovien vaatimusten luettelon: -
saarron lakkautus, satama ja lentokenttä Gazaan ja niin edelleen.
51 päivän kuluttua he pyysivät tulitaukoa saamatta mitään.
Operaatio Puolustuskilpi tehtiin 15 vuotta sitten Länsirannalla.
Tarkoititte Suojakalliota Gazassa parisen vuotta sitten.
Myös Puolustuskilpeä. He eivät saaneet tahtoaan läpi.
Ero oli siinä, -
että pystyimme ohjaamaan sotaa ja ottamaan iskut vastaan.
Koko maa toimi normaalisti, mutta lentokentän toiminta keskeytettiin.
Puhe on siis Gazan sodasta vuonna 2014?
Israel teki kuitenkin virheen jättäessään torjumatta ohjuksen, -
joka olisi voitu torjua, -
mutta taistelusäännöt olivat silloin hieman erilaiset.
Torjunta teki vihollisiin suuren vaikutuksen.
Se ei estä heitä sotimasta, mutta heidän on etsittävä muita keinoja, -
ja se vie aikaa.
Tästä on julkaistu raportteja, joista kysyisin teiltä, herra Oren.
Viimeisimmän raportin mukaan -
Hamasilla on pian uudenlaisia ohjuksia, -
samantyyppisiä kuin Hizbollahilla.
Ne ovat täsmällisempiä -
ja voivat myös välttää Iron Domen tietyissä tapauksissa.
Toisen, Israelin armeijan raportin mukaan -
Hizbollahilla on ainakin 30 000 rakettia Israelia vastaan.
Israel ei pysty täysin torjumaan sellaista hyökkäystä.
Tarkastellaanpa näitä kahta toisiinsa liittyvää uhkaa.
Iron Dome torjui yli 90 % niistä ohjuksista, -
jotka oli ammuttu hyödyllisiin kohteisiin, -
ei siis mereen, Gazaan itseensä tai avomaalle.
Israelin ilmavoimat eivät halua antaa turhia toivoja seuraavalle kerralle.
Vastaavanlainen menestys ei toistu.
Hamas yrittää tietysti kehittää rakettejaan.
He yrittävät ampua ryöppyjä -
ja keskittää tulitustaan Gazan lähellä oleviin asutuksiin.
Mainitut torjuntajärjestelmät toimivat vain, jos aikaa on tarpeeksi, -
enemmän kuin vain muutama sekunti.
Rakettien, ohjusten tai kranaattien on oltava tarpeeksi kauan ilmassa, -
että niihin voidaan iskeä, oli järjestelmä mikä tahansa.
Raja-aidan vieressä asuville ei ole muita vaihtoehtoja, -
kuin pommisuoja tai asutuksen evakuointi toistaiseksi, -
niin että se on vain tyhjä kohde.
Hamas aikoo pommittaa rajan lähellä olevia asutuksia ja tukikohtia -
raskailla aseilla, 150 tai 200 kilon räjähteillä.
Mitä pohjoisen uhkaan tulee, -
Israelin ilmavoimat puolustaa ensin itseään -
turvatakseen operaation jatkumisen.
Toiseksi se puolustaa infrastruktuuria.
Israelin siviiliväestö on vasta kolmas prioriteetti.
Israelilaisille sanotaan: "Älkää jääkö kotiin odottaen tyytyväisenä, -
että Iron Dome tai jokin muu torjuu joka ikisen ohjuksen.
Uskon, että Gazan lähellä olevat asutukset evakuoidaan.
Ei vain kranaattien, vaan myös tunneleiden takia.
Hamasin tunnelit saattavat ulottua -
asutuksiin saakka.
Israel ei voi niille mitään, -
ja siksi puolustusministeri saattaa päätyä evakuointiin.
Raporttien mukaan Israel kaavailee pieniä maanalaisia esteitä.
En tiedä, ketä uskoa.
Onko kaikkien tunneleiden havaitseminen mahdollista?
Israel voi kuitenkin puolustautumisen sijaan hyökätä -
iskemällä Hamas-johtajia vastaan.
Israel on voinut päästä eroon siitä Faqhasta viikko sitten -
lähettämällä hänen tappajansa ampumaetäisyydelle.
Siinä voi olla uusi keino. En kuitenkaan tiedä, tekikö Israel sen.
Se toimisi, vaikka he piileksisivät sairaalan alla.
Se voi muuttaa pelin.
Israel voi uhata Gazan johtajia sanoen: -
"Jos yritätte jotain meitä vastaan, teille käy näin."
Ehkä he silloin harkitsevat uudelleen.
Se voi olla uusi keino, -
mutta kokemus on osoittanut, -
että täytyy eliminoida vähintään 20 % johtajistosta.
Yhden pään pudottaminen ei riitä, koska toinen tulee tilalle.
Täytyy tuhota kokonainen komentoporras.
En tiedä, onko se mahdollista.
Olen pessimistinen ja pelkään, -
että edessä on uusi konflikti Hamasia vastaan.
Se on vain ajan kysymys.
Mitä enemmän näytämme heille valmistautumistamme, -
sitä myöhemmäksi se siirtyy, koska heidänkin on silloin valmistauduttava.
Tämä on asevarustelukilpa.
He eivät luovu visiostaan, koska heillä ei ole muuta syytä elää.
He jatkavat Israelin häiriköintiä kierros toisensa jälkeen.
Uskotteko Hamasin aseellisen siiven pystyvän -
uuteen yhteenottoon Israelin kanssa?
Järjestääkö poliittinen taso heille mielikuvan voitosta?
Voiton mielikuva heillä on aina. He juhlivat voittoa aina hävittyään.
He esittävät voittokulkueita kansalleen.
Se kuuluu heidän psykologisiin keinoihinsa.
Se, saavuttavatko he oikeita poliittisia hyötyjä, riippuu meistä.
Israelin puolustus- ja tiedusteluviranomaiset -
ovat määritelleet Hizbollahin Israelin suurimmaksi uhaksi.
Ryhtyykö Hizbollah lähitulevaisuudessa -
täysimittaiseen konfliktiin Israelin kanssa?
Täytyy ymmärtää terminologiaa.
Hizbollah on tosiaan -
Israelin vahvin vihollinen, -
koska Iranin ydinuhka uinuu ehkä seuraavat 5―10 vuotta.
Jos se ilmaantuu uudelleen, se nousee listan kärkeen.
Se ei kuitenkaan tarkoita sitä, -
että Hizbollah pitäisi sotaa itselleen kannattavana.
Jokin virhearvio voi silti johtaa taistelujen syttymiseen.
Jokainen sotilasorganisaatio, kuten Israelin puolustusvoimat, -
tarvitsee viitekehyksen, jonka mukaan varustautua ja kehittää taktiikkaansa.
Israelin viitekehys on seuraava sota Hizbollahia vastaan.
Se ei silti välttämättä arvioi sen tulevan lähiaikoina, -
mutta se valmistautuu siihen, kuten myös Gazan operaatioon.
Ajan myötä Iran ja Hizbollah sulautuvat yhteen -
Syyrian ja Libanonin maaperällä.
Rintama Hizbollahia vastaan kulki ennen Välimereltä Hermonille, -
Israelin ja Libanonin rajaa pitkin.
Nyt rintama jatkuu kymmeniä kilometrejä etelään -
Quneitraan asti Syyrian puolelle.
Tämä muutos on tapahtunut jo nyt, -
koska Hizbollah on levittäytynyt Välimereltä Quneitraan asti.
Toiseksi Iran on heti Hizbollahin takana.
Iranin ja Hizbollahin erot ovat häviämässä.
Seuraavassa taistelussamme Hizbollahia vastaan -
iranilaiset osallistuvat taisteluun meitä vastaan -
Syyrian ja ehkä Libanoninkin maaperällä.
Tuolla kaikella on kuitenkin hillitsevä vaikutus.
Kuten herra Rubin sanoi, Iranilla on epäsuora lähestymistapa.
Sen tarkoitus on häiriköidä eikä haastaa Israelia suoraan.
11 vuotta sitten Iran moitti Hizbollahia sodan aloittamisesta -
odottamatta parempaa tilaisuutta.
Tilanne oli silloin toinen ydinneuvottelujen alkuvaiheen vuoksi.
Nyt Iranilla on jo sopimus, ja se on rohkeampi.
Venäjä antoi sen palauttaa Syyrian hallinnon -
ja olla läsnä Syyriassa.
Kuka olisi viisi vuotta sitten arvannut, että Iran on Syyriassa?
Iranin menettelytapoja on arvioitava tarkkaan.
Jemenin esimerkki usein unohdetaan.
Jemenissä Iran tukee hutheja kaikessa.
Yhtäkkiä hutheille ilmestyi 800 kilometrin ballistisia ohjuksia.
He ampuvat niitä Riadiin.
Siellä ei ole iranilaisia, mutta Iranin sormenjälki näkyy.
Iran työskentelee mielellään kulissien takana.
Se "johtaa taustalta", kuten Obama sanoi.
En tiedä, mikä on Iranin toimintatapa Israelin pohjoisrintamalla.
En usko Iranin osallistuvan taisteluihin suoraan.
Saatte jokainen vielä sanoa loppukommenttinne.
Emme ehtineet puhua Isisistä -
ja Mosulin ja Raqqan kukistumisen vaikutuksista.
Sillä on suuri vaikutus lähiaikoina.
Isis-jihadistit pakenevat kaikkialle maailmaan, -
Eurooppaan, Amerikkaan, Australiaan ja Afrikkaan.
Sille käy samoin kuin al-Qaidalle vuoden 2001 sodan jälkeen.
Kun al-Qaida kukistettiin Afganistanissa, -
al-Qaida-ryhmiä nousi kuin sieniä sateella eri maissa.
Loma on ohi, ja vaikeuksien aika on taas täällä, -
vaikka toivoisin, ettei niin olisi.
Valitettavasti. Kiitos, tohtori Kedar, herra Oren ja herra Rubin!
Kiitos myös katsojille, näkemiin tiistaihin!
Olet juuri katsonut Jerusalem studio -ohjelman.
Mikäli ohjelma oli sinusta antoisa, voit tukea Heaven TV7 Jerusalemia.
Soita 0600-10077 tai käytä ruudun viitenumeroa.
Lahjoittaa voi myös PayPalin kautta.
Lahjoituksesi mahdollistaa Jerusalem studion.
Suomennos: Hannele Lehtoranta